Publication: Magyar Közlöny
Issue: MK-2010-79 (Year: 2010, Number: 79)
Era: contemporary
Section: 11.1 A felsőoktatásról szóló 1993. évi LXXX. törvény szerinti főiskolai szintű diagnosztikai képalkotó szakon
Paragraph Index: 2170

11.1 A felsőoktatásról szóló 1993. évi LXXX. törvény szerinti főiskolai szintű diagnosztikai képalkotó szakon szerzett szakképzettség esetén a mesterképzésbe való felvétel feltétele, hogy a hallgató a hiányzó 30 kreditet a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint az alábbi ismeretkörökből megszerezze: egészségügyi informatika, alkalmazott anatómia és képalkotó módszerek, izotópdiagnosztika és terápia, sugárterápia, a digitális képfeldolgozás alapjai, a multimodális képfeldolgozás alapjai, dokumentáció és leletezés, minőségbiztosítás és vezetésmenedzsment a képalkotó diagnosztikában, izotópdiagnosztika és terápia szakmai gyakorlat, sugárterápia szakmai gyakorlat, radiológia szakmai gyakorlat 11.2 A diagnosztikai képalkotó főiskolai szakon szerzett szakképzettségtől eltérő, 4.2. pontban meghatározott szakokon szerzett szakképzettségek esetében a hallgató a kredit megállapítása alapjául szolgáló ismeretek - felsőoktatási törvényben meghatározott - összevetése alapján rendelkezzen legalább 60 kredittel az alábbi ismeretkörökből: biofizika, informatika, anatómia, élettan, biokémia, biológia, patológia, neuroanatómia, farmakológia, molekuláris biológia, izotóptechnika, képalkotás eszközei, képrögzítés folyamata és fajtái, a digitális képfeldolgozás alapjai, sugárbiológia, sugárvédelem, radiológiai képalkotás, hagyományos radiológia, UH-, CT-, MR képalkotás, alkalmazott anatómia és képalkotó módszerek, angiográfia, intervenciós radiológia, sugárterápia, izotópdiagnosztika és terápia, a multimodális képfeldolgozás alapjai. A mesterképzésbe való felvétel feltétele, hogy a felsorolt ismeretkörökben legalább 30 kredittel rendelkezzen a hallgató. A hiányzó, legfeljebb 30 kreditet a mesterfokozat megszerzésére irányuló képzéssel párhuzamosan, a felvételtől számított két féléven belül, a felsőoktatási intézmény tanulmányi és vizsgaszabályzatában meghatározottak szerint kell megszerezni.”

Source: https://magyarkozlony.hu/hivatalos-lapok/41d3c06d59cb214a8ccb63556f0325d9011fdf3d/dokumentumok/f87fe7ede863b11a04d7bfe738f2c8fa2b61635e/letoltes